Зграда дечијег дома краљице Марије у Белановици
Зграда дечијег дома краљице Марије у Белановици, насељеном месту на територији општине Љиг, подигла је краљица Марија Карађорђевић из свог Фонда, у периоду од 1939. до 1940. године, за опоравак сиромашне деце Београда. Када је зграда завршена никада није пуштена у рад због почетка рата.

Период 1945—1961. 
Зграда је после рата национализована и добија име „Стеван Марковић Сингер”, по партизанском активисти. У дому су од 1946. до 1961. године боравила деца ратна сирочад, деца душевно оболелих родитеља и деца која се налазе под старатељством. Кроз дом је прошло око 700 деце, од чега је њих 246, о којима су бринули васпитачи, похађали основну школу са осталом децом из Белановице. Децу често посећивала разна хуманитарна удружења пружајући помоћ, па је тако 1948. године боравило 200 деце из Грчке.

Период 1961—данас 
Дом је радио до 1961. године, када је постигнут споразум са тада великим предузећем, београдском конфекцијом „Беко”, око уступања зграде и друге имовине која је конфискована, како би се завршила изградња нове школске зграде и реконструисао водовод.

Конфекција „Беко” је уложио значајна средства у адаптацију одмаралишта за своје раднике и изградњу спортских терена. Временом предузеће је престало да ради и данас се о комплексу нико не стара, тако да грађевине пропадају и ван функције су.

Види још 
 Зграда Дечјег дома краљице Марије

Литература

Извори

Спољашње везе 

Грађевине у Љигу
Културно наслеђе Западне Србије